CELEX: 62013CN0613
Language: mt
Date: 2013-11-26 00:00:00
Title: Kawża C-613/13 P: Appell ippreżentat fis- 26 ta’ Novembru 2013 mill-Kummissjoni Ewropea mis-sentenza mogħtija mill-Qorti Ġenerali (Ir-Raba’ Awla) fis- 16 ta’ Settembru 2013 fil-Kawżi magħquda T-379/10 u T-381/10, Keramag Keramische Werke AG et, Sanitec Europe Oy vs Il-Kummissjoni Ewropea

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/27
            
         Appell ippreżentat fis-26 ta’ Novembru 2013 mill-Kummissjoni Ewropea mis-sentenza mogħtija mill-Qorti Ġenerali (Ir-Raba’ Awla) fis-16 ta’ Settembru 2013 fil-Kawżi magħquda T-379/10 u T-381/10, Keramag Keramische Werke AG et, Sanitec Europe Oy vs Il-Kummissjoni Ewropea
   (Kawża C-613/13 P)
   2014/C 52/49
   Lingwa tal-kawża: l-Ingliż
   
      Partijiet
   
   
      Appellanti: Il-Kummissjoni Ewropea (rappreżentanti: F. Castillo de la Torre, F. Ronkes Agerbeek, aġenti)
   
      Partijiet oħra fil-proċedura: Keramag Keramische Werke AG et, Sanitec Europe Oy
   
      Talbiet tal-appellanti
   
   
               —
            
            
               tannulla l-punt 1 tad-dispożittiv tas-sentenza appellata sa fejn dan jannulla l-Artikolu 1 tad-deċiżjoni kkontestata dwar l-avvenimenti li seħħew fi ħdan l-AFICS u r-responsabbiltà ta’ Allia SAS, ta’ Produits Céramique de Touraine SA u ta’ Sanitec fl-imsemmija avvenimenti;
            
         
               —
            
            
               tannulla fl-intier tiegħu ll-punt 2 tad-dispożittiv tas-sentenza appellata;
            
         
               —
            
            
               jekk il-Qorti tal-Ġustizzja tiddeċiedi hija stess definittivament dwar il-kawża, tiċħad ir-rikors għal annullament ukoll għal dak li jirrigwarda l-avvenimenti li seħħew fi ħdan l-AFICS u terġa tistabbilixxi l-multi imposti fuq Allia SAS, Produits Céramique de Touraine SA u Sanitec; u, fi kwalunkwe każ;
            
         
               —
            
            
               tikkundanna lir-rikorrenti fl-ewwel istanza (li saru partijiet oħra fil-proċedura fil-każ preżenti) għall-ispejjeż tal-appell preżenti u, jekk il-Qorti tal-Ġustizzja tiddeċiedi definittivament fuq ir-rikors għal annullament, ukoll għal dawk ta’ din il-kawża.
            
         
      Aggravji u argumenti prinċipali
   
   L-ewwel aggravju: nuqqas ta’ osservanza tal-obbligu ta’ motivazzjoni u tar-regoli fil-qasam tal-provi; il-Qorti Ġenerali naqset milli teżamina numru ta’ provi rilevanti u applikat kundizzjonijiet stretti wisq għall-provi li hija eżaminat.
   It-tieni aggravju: motivazzjoni kontradittorja; l-evalwazzjoni tal-provi hija f’kontradizzjoni diretta ma’ dik li saret fi tlett sentenzi oħra mogħtija fl-istess jum, li jirrigwardaw l-istess deċiżjoni u l-istess fatti.